Punktbiller

punktbiller (Orthoperinae)
 skjoldpunktbiller (Corylophinae)
 Rypobiinae
 Peltinodinae

Punktbiller (Corylophidae, omfatter også Orthoperidae) er en familie av bittesmå biller som lever av soppsporer. De kan finnes i komposter og andre steder der plantedeler brytes ned av sopp. Seks arter er kjent fra Norge.

 Utseende 
Knøttsmå til små (0,5 – 2 mm), ovale biller, flate til sterkt hvelvede. Noen er glatte og blanke, andre fint hårete og matte, på farge vanligvis brunlige eller svarte. Hodet er ganske lite, hos de fleste slektene (men ikke Orthoperus) ligger det under brystskjoldet og er ikke synlig ovenfra. Antennene er 8-10 leddete, med en tre- eller femleddet, løs kølle, omtrent så lange som hodet og brystskjoldet til sammen. Brystskjoldet (pronotum) er mye bredere enn langt, vanligvis omtrent halvsirkelformet sett ovenfra. Bakhjørnene er ofte trukket bakover til spisser. Bakerst er brystskjoldet vanligvis litt bredere enn dekkvingene. Disse er rundet ovale, ofte tvert avbrutt bakerst slik at de ikke dekker de bakerste bakkroppsleddene. De mangler punktrekker. Beina er ganske korte, lårene flate, føttene fire-leddete. Punktbillene kan ligne mye på fjærvinger (Ptiliidae), men kan skilles fra disse på at hodet er mindre, flygevingene "normalt" utviklede, ikke fjærformede, og kroppsformen vanligvis mer hvelvet.

 Levevis 
Punktbillene finnes mellom råtnende plantedeler, for eksempel i løvstrø og komposter. Både larver og voksne spiser sannsynligvis soppsporer.

 Systematisk inndeling / nordiske arter 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien punktbiller, Corylophidae LeConte, 1852
 Underfamilien punktbiller, Corylophinae LeConte, 1852
 Stammen Aenigmaticini
 Slekten Aenigmaticum Matthews, 1888
 Stammen Cleidostethini
 Slekten Cleidostethus Arrow, 1929
 Stammen Corylophini
 Slekten Corylophus Stephens, 1833 - i Norden:
 Corylophus cassioides (Marsham, 1802)  – Sverige og Finland
 Slekten Homogrypinus Reitter, 1908
 Slekten Microstagetus Wollaston, 1861
 Stammen Foadiini
 Slekten Ectinocephalus Matthews, 1888
 Slekten Foadia Pakaluk, 1985
 Slekten Hyplathrinus Reitter, 1878
 Slekten Priamima Pakaluk & Lawrence, 1986
 Stammen Orthoperini Jacquelin du Val, 1859
 Slekten Orthoperus Stephens, 1829 - i Norden:
 Orthoperus atomus (Gyllenhal, 1808) – finnes i Norge
 Orthoperus brunnipes (Gyllenhal, 1808)  – finnes i Norge
 Orthoperus mundus Matthews, 1885  – finnes i Norge
 Orthoperus nigrescens Stephens, 1829  – Finland og Sverige
 Orthoperus punctatus Wankowicz, 1865  – finnes i Norge
 Orthoperus punctulatus Reitter, 1876  – finnes i Norge
 Stammen Parmulini
 Slekten Arthrolips Wollaston, 1854 - i Norden:
 Arthrolips obscurus (Sahlberg, 1833)  – Sverige og Finland
 Slekten Clypastraea Haldeman, 1842 - i Norden:
 Clypastraea pusilla (Gyllenhal, 1810)  – Sverige og Finland
 Slekten Lepesmella Paulian, 1950
 Slekten Sicardianus Paulian, 1950
 Slekten Villiersium Paulian, 1950
 Stammen Peltinodini
 Slekten Holopsis Broun, 1883
 Stammen Rypobiini Paulian, 1950
 Slekten Catoptyx Matthews, 1887
 Slekten Gloeosoma Wollaston, 1854
 Slekten Hoplicnema Matthews, 1899 
 Slekten Rypobius LeConte, 1852 - i Norden:
 Rypobius ruficollis (Jacquelin du Val, 1854)  – Sverige 
 Stammen Sericoderini Matthews, 1888
 Slekten Aposericoderus Paulian, 1950
 Slekten Sericoderus Stephens, 1829 - i Norden:
 Sericoderus lateralis (Gyllenhal, 1827)  – også Norge
 Stammen Stanini Slipinski, Tomaszewska & Lawrence, 2009
 Slekten Stanus Slipinski, Tomaszewska & Lawrence, 2009
 Stammen Teplinini
 Slekten Teplinus Pakaluk, Slipinski & Lawrence, 1994
 Stammen †Xenostanini Li, Szawaryn & Cai, 2022
 Slekten †Xenostanus Li, Szawaryn & Cai, 2022
 Underfamilien Periptyctinae
 Slekten Pakalukodes Slipinski, Lawrence & Tomaszewska, 2001
 Slekten Periptyctus Blackburn, 1895
 Slekten Weirus Slipinski, Tomaszewska & Lawrence, 2009

 Referanser 

 Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

 Eksterne lenker 

 Sericoderus sp., fra Atlas of the family Corylophidae of Russia. 

Kategori:Biller
Kategori:Dyr formelt beskrevet av John Lawrence LeConte